ఈ దేశంలోని 99శాతం పౌరులకు తమ వివరాలు ప్రైవేటు సంస్థలతోనూ, వ్యక్తులతోనూ పంచుకొనే విషయంలో ఏ పట్టింపూ లేనప్పుడు, అవే వివరాలు ప్రభుత్వం దగ్గరుంటే వచ్చే నష్టం ఏమిటి? అని సుప్రీంకోర్టు న్యాయమూర్తి డి.వై. చంద్రచూడ్ ఓ ప్రశ్న వేశారు. వ్యక్తిగత గోప్యత వివాదాన్ని అమీతుమీ తేల్చేందుకు ప్రధాన న్యాయమూర్తి జస్టిస్ జె.ఎస్. ఖేహార్ ఆధ్వర్యంలో ఏర్పడిన తొమ్మిది మంది న్యాయమూర్తుల ధర్మాసనం మూడురోజులుగా వాదనలు వింటున్న విషయం తెలిసిందే. గోప్యతహక్కు ఉల్లంఘనకు ఏమాత్రం వీల్లేని ప్రాథమిక హక్కా, కాదా అన్నది ఈ ధర్మాసనం తేల్చబోతున్నది. సమస్త లావాదేవీలకు ప్రభుత్వం ఆధార్ను తప్పనిసరి చేస్తుండటాన్ని ప్రశ్నిస్తూ దాఖలైన ఫిర్యాదులను ఐదుగురు న్యాయమూర్తుల ధర్మాసనం విచారిస్తున్న సందర్భంలో, ముందుగా గోప్యతకు సంబంధించిన ఈ కీలకమైన ప్రశ్నకు జవాబు వెతకనిదే ఆధార్ చెల్లుబాటు విషయాన్ని నిర్థారించలేమని సుప్రీంకోర్టు భావించింది. వివాదాలకు, రాద్ధాంతాలకు కారణమవుతున్న ఆధార్ చెల్లుబాటు విషయాన్ని తేల్చేక్రమంలో పౌరుల హక్కుల నుంచి అస్తిత్వాల వరకూ సమస్తమూ వివాదాస్పదమై, ప్రశ్నార్థకంగా మారిపోతున్న వాతావరణం కనిపిస్తున్నది.వ్యక్తిగత గోప్యత పౌరులకు ఉండే చట్టబద్ధమైన హక్కే తప్ప, రాజ్యాంగం కల్పించిన ప్రాథమిక హక్కు కాదని అటార్నీ జనరల్ కె.కె. వేణుగోపాల్ అంటున్నారు. అది ప్రాథమిక హక్కు అయిన పక్షంలో రాజ్యాంగంలో ఆ విషయం స్పష్టంగా ఉండేది కదా అన్నది ఆయన ప్రశ్న. స్పష్టంగా లేనంత మాత్రాన అలా అనుకోవడం సరైనది కాదన్న చలమేశ్వర్ వ్యాఖ్య సముచితమైనది. రాజ్యాంగ స్ఫూర్తినీ, ఆశయాన్నీ, భాషనీ, భావాన్నీ కాలానుగుణంగా న్యాయస్థానాలు నిర్వచిస్తూ విస్తరిస్తున్నాయి. జీవించే హక్కు విషయంలోనూ ఇదే జరిగింది. ఇప్పుడు, వ్యక్తిగత గోప్యతకు సంబంధించి సాగిన వాదనల్లోనూ పిటిషనర్ల తరఫు న్యాయవాదులు విస్తృతమైన విశ్లేషణలు చేశారు. గోప్యత అన్న అంశాన్ని పౌరుడు తనకు సంబంధించిన సమాచారాన్ని పంచుకోవడానికి సంబంధించిన పరిమితమైన అంశం కాబోదు. అది అంతకుమించి విస్తృతమైనది. గోప్యత రహస్యానికి సంబంధించింది కాదు. అది పౌరుడి గౌరవమర్యాదలతో ముడివడినది. అదేవిధంగా, ఒక పౌరుడు తనకు సంబంధించిన సమాచారాన్ని ప్రైవేటు సంస్థలతోనో, వ్యక్తులతోనో తనకు నచ్చినమేరకు కొంత పంచుకోవడం వేరు, ప్రభుత్వం తనకు అవసరమైన సమస్త వ్యక్తిగత వివరాలనూ అతడినుంచి సేకరించడం వేరు. ఒక వ్యక్తి తనకు అవసరమైన సేవలను పొందడానికి ఎదుటిపక్షానికి అందుకు సరిపడా వివరాలను మాత్రమే అందచేస్తాడు. ఒకవేళ ఈ వివరాలు బయటకు పొక్కిన పక్షంలో సదరు సంస్థను కోర్టుకు లాగగలిగే హక్కు ఈ వ్యక్తికి ఉంది. ఈ భయం కచ్చితంగా ఎదుటిపక్షాన్ని జాగ్రత్తలో ఉంచుతుంది. కానీ, ఒక వ్యక్తి పుట్టుపూర్వోత్తరాల నుంచి బయోమెట్రిక్ వివరాలవరకూ అన్నీ సేకరించి తన దగ్గర పెట్టుకున్న రాజ్యంతో సదరు వ్యక్తి ఇదేవిధంగా వ్యవహరించగలడా? అదేవిధంగా పోరాడగలడా? అన్నది ప్రశ్న. భారతప్రభుత్వం ఇప్పటివరకూ వందకోట్ల మంది నుంచి ఆధార్ కోసం సమస్త సమాచారమూ సేకరించింది. ఈ వందకోట్ల మంది దేశప్రజలు తమ గోప్యత విషయంలో ఏమాత్రం పట్టింపు లేకుండా ఉన్నారని అనుకోవడం సముచితం కాదు. ఉత్తర్వుల్లో స్వచ్ఛందం అంటూనే, జనాన్ని ఉరుకులూ పరుగులూ పెట్టించి, అత్యంత ఒత్తిడి మేరకు ప్రభుత్వం దీనిని కొనసాగించింది. వీరంతా స్వచ్ఛందంగా ముందుకు వచ్చారన్న ప్రభుత్వవాదనల్లో వాస్తవం ఎంతో తెలిసిందే. ఈ ఉధృతమైన ప్రక్రియ యావత్తూ ప్రధానంగా ప్రైవేటు సంస్థలు, వ్యక్తుల ద్వారానే జరిగింది. అందులో అవకతవకలు, నకిలీలు అనేకం. సేకరించిన ఈ సమాచారం అంతా అత్యంత భద్రంగా, గోప్యంగా ఉడాయ్ వద్దనే ఉంటుందనీ, ఉన్నదనీ అన్నారు. ఇటీవలే సుప్రీంకోర్టులో వాదోపవాదాల మధ్యన ఆధార్ డేటా లీకైన విషయాన్ని మాజీ ఆటార్నీ జనరల్ రొహిత్గీ తప్పనిసరిగా అంగీకరించవలసి వచ్చింది. అలా, అంగీకరిస్తూనే ఉడాయ్ వద్ద ఉన్న డేటా భద్రతకు, వివరాల గోప్యతకు ఏమాత్రం ముప్పులేదన్నారు. అందుకు ఆయన చెప్పిన కారణం, ఈ సమాచారం లీకైనది ప్రభుత్వ విభాగాలనుంచే కానీ, ఉడాయ్ నుంచి కాదు.వ్యక్తిగత గోప్యత పక్షాన సాగుతున్న వాదనలు బలంగానే ఉన్నా, అంతిమంగా ఈ వాదనే నెగ్గుతుందని చెప్పలేని వాతావరణం ఇప్పుడున్నది. ఆధార్–పాన్కార్డు అనుసంధానాన్ని తప్పనిసరి చేస్తూ ప్రభుత్వం జారీ చేసిన ఉత్తర్వులను ఇటీవలే న్యాయస్థానం సమర్థించింది. కొత్త నిబంధనకు, ఆధార్ చట్టానికీ వైరుధ్యంలేదని వ్యాఖ్యానించింది. తుది తీర్పు ఇచ్చేవరకూ అంటూ పాక్షిక స్టే ప్రకటించినా, ఆధార్ ఉన్నవారికే కానీ, లేనివారికి ఈ నిబంధన వర్తించదని మినహాయింపు ఇచ్చినా దాని ప్రభావం నామమాత్రమే. ఆధార్ విషయంలో ప్రభుత్వం పట్టుదల ఏ స్థాయిలో ఉన్నదంటే, బయోమెట్రిక్ వివరాల సేకరణ పౌరుల గోప్యతకు భంగకరం అంటూ పిటిషనర్లు తలబడినప్పుడు మాజీ అటార్నీ జనరల్ రొహిత్గీ ఏకంగా పౌరులకు తమ శరీరాలమీద సంపూర్ణాధికారాలు లేవని వాదించిన విషయం తెలిసిందే. గోప్యత హక్కు ప్రాథమికమా కాదా అన్న వాదన కొత్తదేమీ కాదు. గతంలో దాదాపు నలభైసార్లు దిగువస్థాయి న్యాయస్థానాలు ఈ హక్కును వివిధ సందర్భాల్లో ఎత్తిపట్టాయి. సుప్రీంకోర్టు 1954లోనూ, 1962లోనూ వ్యక్తిగత గోప్యత ప్రాథమిక హక్కు కాదని తేల్చేసింది. ఈ రెండు సందర్భాల్లోనూ ఉన్న న్యాయమూర్తుల సంఖ్యకంటే అధికంగా 9 మందితో ఇప్పడు ధర్మాసనం గోప్యత అంశాన్ని నిగ్గుతేల్చబోతున్నది కనుక, ఈ తీర్పు ప్రభావం దేశం మీద దీర్ఘకాలం ఉండబోతున్నదని అర్థం. గతంలో గోప్యతను నిర్వచించడానికీ, వాట్సప్, ట్విట్టర్ యుగంలో భాష్యం చెప్పడానికీ ఎంతో తేడావున్నది. వ్యక్తిగత గోప్యత ప్రాథమిక హక్కేనని సుప్రీంకోర్టు ప్రకటించినప్పటికీ, ఆధార్కు అది ఆటంకమే తప్ప అడ్డుకాకపోవచ్చు.
ee desamloni 99saatam pourulaku tama vivaraalu praivetu samsthalathoonuu, vyaktulatoonuu panchukone vishayamlo e pattimpuu lenappudu, ave vivaraalu prabhutvam daggarunte vache nashtam emiti? ani supreenkortu nyaayamuurti di.vai. chandrachud oo prasna vaesaaru. vyaktigata gopyata vivaadaanni ameetumee telchenduku pradhaana nyaayamuurti justis je.es. khehar aadhvaryamlo erpadina tommidi mandi nyaayamuurtula dharmasana moodurojulugaa vaadanalu vintunna vishayam telisinde. gopyatahakku ullanghanaku ematram veelleni praathamika hakka, kaadaa annadi ee dharmasana telchabotunnadi. samasta lavadevilaku prabhutvam aadhaarnu tappanisari chestundataanni prasnistuu daakhalaina firyaadulanu aiduguru nyaayamuurtula dharmasana vichaaristunna sandarbhamlo, mundugaa gopyataku sambandhinchina ee keelakamaina prasnaku jawabu vetakanide adhar chellubaatu vishayaanni nirthaarinchalemani supreenkortu bhaavinchindi. vivaadaalaku, raaddhaantaalaku kaaranamavutunna adhar chellubaatu vishayaanni telchekramamlo pourula hakkula nunchi astitvaala varakuu samastamuu vivaadaaspadamai, prasnaarthakamgaa maaripotunna vaataavaranam kanipistunnadi.vyaktigata gopyata pourulaku unde chattabaddhamaina hakke tappa, raajyaangam kalpinchina praathamika hakku kaadani atarni janaral ke.ke. venugopal antunnaru. adhi praathamika hakku ayina pakshamlo raajyaangamlo aa vishayam spashtamgaa undedi kada annadi aayana prasna. spashtamgaa lenanta maatraana alaa anukovadam sarainadi kaadanna chalameshwar vyaakhya samuchitamainadi. raajyaamga sphuurtinii, aasayaannii, bhashani, bhaavaannii kaalaanugunamgaa nyaayasthaanaalu nirvachistuu vistaristunnaayi. jeevinche hakku vishayamloonuu ide jarigindi. ippudu, vyaktigata gopyataku sambandhinchi saagina vaadanalloonuu pititionerla tarafu nyaayavaadulu vistrutamaina vislaeshanhalu chesaru. gopyata anna amsaanni pourudu tanaku sambandhinchina samaachaaraanni panchukoovadaaniki sambandhinchina parimitamaina amsam kabodu. adhi antakuminchi vistrutamainadi. gopyata rahasyaaniki sambandhinchindi kaadu. adhi pourudi gouravamaryaadalato mudivadinadi. adevidhamgaa, oka pourudu tanaku sambandhinchina samaachaaraanni praivetu samsthalathono, vyaktulatoono tanaku nachinameraku kontha panchukovadam vaeru, prabhutvam tanaku avasaramaina samasta vyaktigata vivaraalanuu atadinunchi sekarinchadam vaeru. oka vyakti tanaku avasaramaina sevalanu pondadaaniki edutipakshaaniki anduku saripada vivaraalanu matrame andachestaadu. okavela ee vivaraalu bayataku pokkina pakshamlo sadaru samsthanu kortuku lagagalige hakku ee vyaktiki undi. ee bhayam kachitamgaa edutipakshaanni jaagrattalo unchutundi. cony, oka vyakti puttupuurvottaraala nunchi biometric vivaraalavarakuu annee sekarinchi tana daggara pettukunna raajyamtho sadaru vyakti idevidhamgaa vyavaharinchagaladaa? adevidhamgaa poradagalada? annadi prasna. bhaarataprabhutvam ippativarakuu vandakotla mandi nunchi adhar kosam samasta samaachaaramuu sekarinchindi. ee vandakotla mandi deshaprajalu tama gopyata vishayamlo ematram pattimpu lekunda unnaarani anukovadam samuchitam kaadu. uttarvullo swachchandam antoone, janaanni urukuluu paruguluu pettinchi, atyanta ottidi meraku prabhutvam deenini konasaginchindi. veerantaa swachchandamgaa munduku vacharanna prabhutvavaadanallo vaastavam entho telisinde. ee udhrutamaina prakriya yaavattuu pradhaanamgaa praivetu samsthalu, vyaktula dwarane jarigindi. andulo avakatavakalu, nakileelu anekam. sekarinchina ee samacharam antaa atyanta bhadramgaa, gopyamgaa uday vaddane untundanee, unnadanee annaru. itivale supreenkortulo vaadopavaadaala madhyana adhar data leekaina vishayaanni maji autaarnii janaral rohitgi tappanisarigaa angeekarinchavalasi vachindi. alaa, angeekaristune uday vadda unna data bhadrataku, vivaraala gopyataku ematram muppuledannaru. anduku aayana cheppina kaaranam, ee samacharam leekainadi prabhutva vibhagalanunche cony, uday nunchi kaadu.vyaktigata gopyata pakshaana saagutunna vaadanalu balangaane unna, antimamgaa ee vaadane neggutundani cheppaleni vaataavaranam ippudunnadi. adhar–paankaardu anusandhaanaanni tappanisari chestu prabhutvam jaarii chesina uttarvulanu itivale nyaayasthaanam samarthinchindi. kotta nibandhanaku, adhar chattaniki vairudhyamledani vyaakhyaaninchindi. tudi teerpu ichevarakuu antuu paakshika stay prakatinchinaa, adhar unnavaarike cony, lenivaariki ee nibandhana vartinchadani minahaayimpu ichina daani prabhaavam namamatrame. adhar vishayamlo prabhutvam pattudala e sthaayilo unnadante, biometric vivaraala sekarana pourula gopyataku bhangakaram antuu pititionerlu talabadinappudu maji atarni janaral rohitgi ekamgaa pourulaku tama sariiraalameeda sampuurnaadhikaaraalu levani vaadinchina vishayam telisinde. gopyata hakku praathamikamaa kaadaa anna vaadana kottademi kaadu. gatamlo daadaapu nalabhaisaarlu diguvasthaayi nyaayasthaanaalu ee hakkunu vividha sandarbhaallo ettipattaayi. supreenkortu 1954lonoo, 1962lonoo vyaktigata gopyata praathamika hakku kaadani telchesindi. ee rendu sandarbhaalloonuu unna nyaayamuurtula sankhyakante adhikamgaa 9 manditho ippadu dharmasana gopyata amsaanni niggutelchabotunnada kanuka, ee teerpu prabhaavam desham meeda deerghakaalam undabotunnadani artham. gatamlo gopyatanu nirvachinchadaanikii, watsap, twitter yugamlo bhashyam cheppadaanikii entho tedavunnadi. vyaktigata gopyata praathamika hakkenani supreenkortu prakatinchinappatiki, aadhaarku adhi aatamkame tappa addukakapovacchu.